text: নিরীহ মানুষকে হয়রানি না করতে পুলিশকে প্রধানমন্ত্রীর নির্দেশ | Channel 24
  নিরীহ মানুষকে হয়রানি না করতে পুলিশকে প্রধানমন্ত্রীর নির্দেশ
  ৪ ফেব্রুয়ারি, ২০১৯ ১২:২২
  নিরীহ মানুষ যাতে হয়রানি বা নির্যাতনের শিকার না হয়, সেদিকে লক্ষ্য রাখতে পুলিশ বাহিনীর প্রতি নির্দেশ দিয়েছেন, প্রধানমন্ত্রী শেখ হাসিনা। সকালে, রাজারবাগে পুলিশ সপ্তাহ উপলক্ষ্যে অনুষ্ঠানে এই নির্দেশ দেন তিনি। এ সময়, জনগণের সমস্যাকে মানবিক দৃষ্টিতে দেখারও আহবান জানান তিনি। সেবা ও সাহসিকতার জন্য এবার পুলিশ বাহিনীর ৩৪৯ জন সদস্যকে বিপিএম ও পিপিএম পদক দেয়া হয়েছে।
  পুলিশ সপ্তাহ ২০১৯ উদ্বোধন করতে, মহান মুক্তিযুদ্ধে স্মৃতি বিজড়িত ঐতিহাসিক রাজারবাগ পুলিশ লাইনে আসেন প্রধানমন্ত্রী শেখ হাসিনা। বর্ণিল কুচকাওয়াজে তাকে স্বাগত জানান পুলিশ সদস্যরা।
  সাহসিকতা ও সেবার স্বীকৃতি হিসেবে এবছর বাহিনীর ৩৪৯ সদস্যকে দেয়া হয় বাংলাদেশ পুলিশ ও প্রেসিডেন্ট পুলিশ পদক। বিপিএম ও পিপিএম সাহসকিতা পদক পেয়েছেন যথাক্রমে ৪০ ও ৬২ জন। দুই ক্যাটাগরিতে সেবা পদক পেয়েছেন ১০৪ ও ১৪৩ জন। যার মধ্যে দুজন সাহকিতার জন্য পেয়েছেন মরোনোত্তর পুরস্কার।
  আরও জানতে: বাবার সম্পত্তি হাতিয়ে নিতে সৎ মাকে হেনস্তা
  পরে প্রধানমন্ত্রী তার বক্তব্যে জঙ্গিবাদ ও অরাজকতা দমনে সাহসিকতা, দক্ষতা ও পেশাদারিত্বের পরিচয় দেয়ায় ধন্যবাদ জানান পুলিশ বাহিনীকে।
  পুলিশকে জনবান্ধব হওয়ার নির্দেশ দিয়ে, জনগণের সেবক হবার জন্য কাজ করতে বলেন শেখ হাসিনা। নিজ উদ্যোগে পুলিশ ভীতি দূর করারও আহবান জানান রাষ্ট্রের প্রধান নির্বাহী।
  মাদক নির্মূল ও নিরাপদ সড়ক নিশ্চিত করতে, পুলিশ সদস্যদের আরো সক্রিয় ভূমিকা রাখার নির্দেশ দেন প্রধানমন্ত্রী শেখ হাসিনা।